Ο Άρης διέκρινε νωρίς την ανάγκη ενίσχυσης στο δεξιό άκρο της άμυνας και συμφώνησε καιρό πριν, με τον 28χρονο Σουηδό δεξιό μπακ της ΑΙΚ Στοκχόλμης, Ντάνιελ Σούντγκρεν.

Η αγορά της Σουηδίας πάντα έδινε αξιόπιστες λύσεις για τις Ελληνικές ομάδες. Παίκτες απόλυτα επαγγελματίες, με κουλτούρα, γρήγορη ικανότητα προσαρμογής και σημαντική προσφορά στις ομάδες τους.

O τεχνικός διευθυντής του Άρη, Ντίνος Διαμαντόπουλος ικανοποιημένος από την εικόνα του Ντάνιελ Λάρσον, επέλεξε της Σουηδική αγορά για να βρει και τον νέο δεξιό μπακ των Κίτρινων.

Ο Ντάνιελ Σούντγκρεν γεννημένος το Νοέμβρη του 1990 στην Στοκχόλμη, αφήνει την ομάδα της γενέτειρας του ΑΙΚ, μετά από τέσσερα γεμάτα χρόνια, όπου κατέκτησε και το περσινό πρωτάθλημα.

Θέση

Η ΑΙΚ Στοκχόλμης είχε ως βασικό σχηματισμό το 3-5-2

Η πρωταθλήτρια Σουηδίας εφαρμόζει στο σύνολο σχεδόν των αγώνων της το 3-5-2 ως βασικό τακτικό σχηματισμό. Ο Σούντγκρεν ήταν ο βασικός δεξιός φουλ μπακ στο 99% των αγώνων (έχει πολύ λίγα λεπτά που βγήκε ως αλλαγή) στις φετινές 12 αγωνιστικές του Σουηδικού πρωταθλήματος, ενώ ακόμη 24 έγραψε το κοντέρ πέρσι.

Συμμετοχές

Το Σουηδικό πρωτάθλημα είναι σε εξέλιξη

Ο Ντάνιελ Σούντγκρεν έρχεται στον Άρη για προσδώσει καλύτερη αμυντική ισορροπία κυρίως στην φάση αμυντικής μετάβασης, καλύτερο έλεγχο στο μαρκάρισμα ποιοτικών αντιπάλων και αρκετές βοήθειες στο χτίσιμο του παιχνιδιού.

Επιθετικά εκτός από την σωστή αρχική προσέγγιση, είναι πολύ ενεργός, κινείται συχνά ψηλά στο γήπεδο, όμως η σέντρες του δεν είναι τόσο στοχευμένες, παρότι έχουν τη σωστή δύναμη και ταχύτητα.

Το Repress.gr ανέλυσε το στυλ παιχνιδιού του και σας παρουσιάζει το νέο απόκτημα των κίτρινων.

11.06.2019, Transfer Analysis, Daniel Sundgren Check out this video on Streamable using your phone, tablet or desktop.